CELEX: 32015D0356
Language: fi
Date: 2015-03-02 00:00:00
Title: Neuvoston täytäntöönpanopäätös (EU) 2015/356, annettu 2 päivänä maaliskuuta 2015 , luvan antamisesta Yhdistyneelle kuningaskunnalle soveltaa moottoripolttoaineisiin eriytettyjä verokantoja tietyillä maantieteellisillä alueilla direktiivin 2003/96/EY 19 artiklan mukaisesti

5.3.2015   
            
            
               FI
            
            
               Euroopan unionin virallinen lehti
            
            
               L 61/24
            
         NEUVOSTON TÄYTÄNTÖÖNPANOPÄÄTÖS (EU) 2015/356,
   annettu 2 päivänä maaliskuuta 2015,
   luvan antamisesta Yhdistyneelle kuningaskunnalle soveltaa moottoripolttoaineisiin eriytettyjä verokantoja tietyillä maantieteellisillä alueilla direktiivin 2003/96/EY 19 artiklan mukaisesti
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon energiatuotteiden ja sähkön verotusta koskevan yhteisön kehyksen uudistamisesta 27 päivänä lokakuuta 2003 annetun neuvoston direktiivin 2003/96/EY (1) ja erityisesti sen 19 artiklan,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Yhdistynyt kuningaskunta pyysi 2 päivänä helmikuuta 2014 päivätyllä kirjeellä lupaa soveltaa alennettua valmisteverokantaa maantieajoneuvojen moottoripolttoaineeksi toimitettavaan kaasuöljyyn ja lyijyttömään bensiiniin direktiivin 2003/96/EY 19 artiklan mukaisesti maantieteellisillä alueilla, jotka tämän päätöksen tiedoksiantamispäivänä kuuluvat postinumeropiireihin IV54 (Highland – Skotlanti), IV26 (Highland – Skotlanti), IV27 (Highland – Skotlanti), NE48 (Northumberland – Englanti), PH41 (Highland – Skotlanti), KW12 (Highland – Skotlanti), PA80 (Argyll and Bute – Skotlanti), PH36 (Highland – Skotlanti), IV22 (Highland – Skotlanti), PA38 (Argyll and Bute – Skotlanti), PH23 (Highland – Skotlanti), PH19 (Highland – Skotlanti), IV21 (Highland – Skotlanti), LA17 (Cumbria – Englanti), EX35 (Devon – Englanti), IV14 (Highland – Skotlanti), sekä maantieteellisellä alueella, joka tämän päätöksen tiedoksiantamispäivänä kuuluu Hawesin postinjakelualueeseen (North Yorkshire – Englanti). Yhdistynyt kuningaskunta toimitti lisätietoja ja selvennyksiä 3 päivänä kesäkuuta ja 17 päivänä syyskuuta 2014.
            
         
               (2)
            
            
               Näillä alueilla maantieajoneuvojen moottoripolttoaineeksi toimitettavan kaasuöljyn ja lyijyttömän bensiinin hinnat ovat korkeammat kuin keskimääräiset hinnat muualla Yhdistyneen kuningaskunnan alueella, mikä asettaa paikalliset polttoaineen kuluttajat epäedulliseen asemaan. Hintaero johtuu siitä, että yksikkökohtaiset kustannukset ovat korkeammat kyseisten alueiden maantieteellisen sijainnin, alhaisen väestömäärän ja suhteellisen vähäisten polttoainetoimitusmäärien vuoksi.
            
         
               (3)
            
            
               Alennettujen verokantojen olisi oltava korkeammat kuin direktiivin 2003/96/EY 7 artiklassa säädetyt vähimmäisverokannat.
            
         
               (4)
            
            
               Kun otetaan huomioon toimenpiteen kohteena olevien alueiden erityinen luonne ja verokannan kohtuullinen alennus, jolla kevennetään asianomaisilla maantieteellisillä alueilla aiheutuvia korkeita kustannuksia vain osittain, toimenpiteen ei odoteta aiheuttavan mitään erityisesti polttoainetarjontaan liittyvää liikkumista.
            
         
               (5)
            
            
               Sen vuoksi toimenpide voidaan hyväksyä sisämarkkinoiden moitteettoman toiminnan kannalta ja ottaen huomioon tarve varmistaa oikeudenmukainen kilpailu, ja se on unionin kansanterveys-, ympäristö-, energia- ja liikennepolitiikan mukainen.
            
         
               (6)
            
            
               Direktiivin 2003/96/EY 19 artiklan 2 kohdan mukaisesti kunkin kyseisen artiklan nojalla myönnettävän luvan on oltava ajallisesti tarkkaan rajoitettu. Jotta asianomaiset yritykset ja kuluttajat saisivat riittävän varmuuden, lupa olisi myönnettävä kuudeksi vuodeksi. Jotta ei kuitenkaan estettäisi voimassa olevan säädöskehyksen yleistä kehitystä, on aiheellista säätää, että jos neuvosto ottaa Euroopan unionin toiminnasta tehdyn sopimuksen (SEUT) 113 artiklan nojalla käyttöön muutetun energiatuotteita koskevan yleisen verojärjestelmän, johon tällä päätöksellä myönnettävä lupa ei soveltuisi, tämän päätöksen voimassaolon olisi päätyttävä päivänä, jona muutettua järjestelmää koskevien sääntöjen soveltaminen alkaa.
            
         
               (7)
            
            
               Tämä päätös ei vaikuta valtiontukea koskevien unionin sääntöjen soveltamiseen,
            
         ON HYVÄKSYNYT TÄMÄN PÄÄTÖKSEN:
   1 artikla
   1   Annetaan Yhdistyneelle kuningaskunnalle lupa soveltaa alennettua valmisteverokantaa maantieajoneuvojen moottoripolttoaineeksi toimitettavaan kaasuöljyyn ja lyijyttömään bensiiniin maantieteellisillä alueilla, jotka tämän päätöksen tiedoksiantamispäivänä kuuluvat postinumeropiireihin IV54 (Highland – Skotlanti), IV26 (Highland – Skotlanti), IV27 (Highland – Skotlanti), NE48 (Northumberland – Englanti), PH41 (Highland – Skotlanti), KW12 (Highland – Skotlanti), PA80 (Argyll and Bute – Skotlanti), PH36 (Highland – Skotlanti), IV22 (Highland – Skotlanti), PA38 (Argyll and Bute – Skotlanti), PH23 (Highland – Skotlanti), PH19 (Highland – Skotlanti), IV21 (Highland – Skotlanti), LA17 (Cumbria – Englanti), EX35 (Devon – Englanti), IV14 (Highland – Skotlanti), sekä maantietellisiin alueiseen, joka tämän päätöksen tiedoksiantamispäivänä kuuluu Hawesin postinjakelualueeseen (North Yorkshire – Englanti).
   Liian suurten korvausten välttämiseksi kaasuöljyn ja lyijyttömän bensiinin kansallisen verokannan alennus ei saa olla suurempi kuin vähittäismyynnille näillä maantieteellisillä alueilla aiheutuvat lisäkustannukset Yhdistyneessä kuningaskunnassa suoritettavan vähittäismyynnin keskimääräisiin kustannuksiin nähden eikä alennus saa olla enemmän kuin 50 Englannin puntaa (64 euroa) 1 000 tuotelitralta.
   2.   Alennettujen verokantojen on oltava direktiivissä 2003/96/EY säädettyjen vaatimusten ja erityisesti sen 7 artiklassa vahvistettujen vähimmäisverokantojen mukaiset.
   2 artikla
   Tämä päätös tulee voimaan päivänä, jona se annetaan tiedoksi.
   Sen voimassaolo päättyy kuuden vuoden kuluttua. Kuitenkin jos neuvosto ottaa SEUT-sopimuksen 113 artiklan nojalla käyttöön muutetun energiatuotteita koskevan yleisen verojärjestelmän, johon tämän päätöksen 1 artiklan nojalla myönnettävä lupa ei soveltuisi, tämän päätöksen voimassaolo päättyy päivänä, jona muutettua järjestelmää koskevien sääntöjen soveltaminen alkaa.
   3 artikla
   Tämä päätös on osoitettu Ison-Britannian ja Pohjois-Irlannin yhdistyneelle kuningaskunnalle.
   
      Tehty Brysselissä 2 päivänä maaliskuuta 2015.
      
         
            Neuvoston puolesta
         
         
            Puheenjohtaja
         
         D. REIZNIECE-OZOLA
      
   
   
      (1)  EUVL L 283, 31.10.2003, s. 51.